ထွီႏမီꩻညီႏညွတ်ဝင်ꩻ

ထွီႏမီꩻနောဝ်ꩻရာꩻ၊ ပငါပရာꩻ အုံဒွါႏတဗာႏတထွောင်းင်း၊ လွေꩻမာꩻခွေါင်းတဗာႏ၊ တလꩻဒါႏတောဝ်း၊ ပွိုးကားဝွေꩻသီး၊ ကထွာထွီႏမီꩻ၊ အောဝ်ႏတွမ်ႏအကယ်ႏ၊ အောဝ်ႏတွမ်ႏအတန်၊ ကေထံချင်ႏသေ့ꩻ၊ လွေꩻထေ့ကြွို့ꩻတဗွုန်ႏတောဝ်း၊ နီလိုꩻလဲ့နောဝ်ꩻ လွေꩻရန်ႏကြွို့ꩻ တလꩻတောဝ်း၊ ပွိုးကားဝွေꩻသီး ဖြွမ်းညီႏလွဝင်ꩻ၊ အချင်ꩻင်ꩻစွဲးကမ်း၊ အသွꩻမီႏမော့ꩻရန်ႏသူႏနောဝ်ꩻရာꩻ၊ တဗာႏမအောဝ်ႏကျန်ႏ၊ လောႏဟိုမ်ထန်ႏလို့၊ တုပနှဲးဖြွုမ် နေးလွဝင်ꩻရေꩻ၊ ချင်ႏသေ့ꩻကေထံ၊ ငမ်းဗာႏဝွေꩻသီး၊ ကထွာထွီႏမီꩻဆွူ၊ နီလိုꩻမျိုꩻလဲ့ခါ၊ ယံဖေႏထွားနှဲး ထွီႏမီꩻကညီႏညွတ်၊ ပါꩻမီႏခွေါင်းနီ ယံဖေႏစွဲးကမ်း၊ တခမ်းလိုမ်း ပအိုဝ်ႏပေါင်ꩻ၊ စောင်းမလိုꩻဆေ့ꩻပေႏ တမွေးတောဝ်း၊ အောဝ်ႏပိဉ်နွုတ်ꩻသဲဉ်ဆွူ၊ ထွီႏမီꩻနောဝ်ꩻရာꩻ ဒေါ့ꩻအရျာꩻ ဒေါ့ꩻအဆီ၊ နောဝ်ꩻရုမ်ꩻမဉ်ႏလဲ့ ပါꩻတညဉ်ꩻဆယ်ꩻဗွုန်ႏတောဝ်း၊ ယံဖေႏထွားနှဲးသွော့ ထာꩻသားမျိုꩻ ကဖြွမ်းလွဝင်ꩻ၊ အချင်ꩻင်ꩻမေတ္တာႏတွိုႏ၊ နီပအိုဝ်ႏ ယိုခါနောဝ်ꩻ၊ ထွာလွဝင်ꩻရန်ႏသူႏ သမ်းအောဝ်ႏကနေ၊ ယူႏစွေးဗဲင်းကိဉ်ꩻစာꩻ၊ ဘာႏသာႏနီယို၊ မွိုးပိုတဖြာꩻချင်ႏ၊ တဟို့ꩻထန်ႏပီဗိုန်၊ ထွုန်ဝင်ꩻကတူႏဖွာꩻ၊ သꩻပငါပရာꩻအွဉ်ႏမွုန်း၊ ယုန်းလꩻလꩻထာꩻမွိုက်တွုမ်၊ အဟောဝ်မီႏလွဉ် အကုဲထိုꩻ၊ ယိုမꩻ နီဆင်းရန်း အီႏပေါ်လွဉ်ကွိုနော၊ သွꩻဖော်ပအိုဝ်ႏပေါင်ꩻ၊ နေးတောင်ꩻသတိငေါဝ်း၊ ကထွာစောဝ်းတွမ်ႏသွဉ်းသယ်ႏ၊ လိုꩻကယ်ႏလိုꩻတန်၊ အရပ်သားထံꩻသာꩻ၊ ခွေဒျာႏနာꩻဒျာႏ၊ သꩻပငါပရာꩻစားနောဝ်ꩻ ယံဖေႏဖုဲးညာꩻ၊ ယံပယ်ႏခွါႏလꩻလꩻ၊ နေးတွမ်ႏသꩻညီႏ၊ တလီးချင်ꩻယံကထွာ၊ ဆငါပွန်းတာႏ၊ ယံကသေႏချာႏလဲဉ်းအလီꩻ၊ ယံကယွုန်းခါꩻလꩻလꩻသွော့မာႏန တကိုယ်ကောင်း၊ ဒေါသတဖြာꩻဟောဝ်၊ နှဲးယိုနောဝ်ꩻရာꩻ ဥပမာႏနှဲးဆျာ၊ အွိုးချာဆူꩻဟွဉ်ႏ၊ ပါꩻမငမ်းဝင်ꩻမသျောင်ႏ၊ တအောင်ႏတောဝ်းရန်ႏသူႏ၊ အောဝ်ႏထူႏတွမ်ထဲင်း၊ စဲင်းင်းကိဉ္စာꩻဝင်ꩻ၊ ဖူးဝေးချင်ꩻပအိုဝ်ႏဟွေး။ဗွေႏအာစာရကျောင်ꩻနောင်စင်း၊ အွိုင်ႏဗန်းယေန်ႏလောကကျင်ꩻသုံꩻ
အာႏကွိုꩻ